**Sisseastumine Tartu Ülikooli õigusteaduskonna bakalaureuseõppesse**

|  |  |
| --- | --- |
| **Avalduste esitamine algab 16. juunil 2025.**  Kandideerimiseks peab Sul olema:   * keskharidus või sellele vastav haridustase (nt kutsekeskharidus) ja * eesti keele oskus vähemalt B2-tasemel | A qr code with dots  Description automatically generated |

**Vastuvõtutingimused päevaõppesse**

Konkursipunktide arvutamisel võetakse arvesse järgmisi tulemusi:

* eesti keele või eesti keele teise keelena riigieksam (**50%),**
* matemaatika riigieksam (kitsas või lai, laia eest 16 lisapunkti kandideerimisel) (**50%**).

Iga vastuvõtutingimuse eest on võimalik saada kuni 100 punkti. Kandideerimise punktisumma arvutamisel korrutatakse iga vastuvõtutingimuse eest saadud punktid sulgudes märgitud protsentuaalse osakaaluga ja seejärel liidetakse.

Lisapunktid antakse Eestis keskhariduse kuld- või hõbemedaliga või kutsekeskhariduse kiitusega lõpetanud kandidaatidele.

**Vastuvõtu tagab 93-punktise (kehtib 2025. aasta vastuvõtu kohta) lävendi ületamine.**  Kui lävendi ületanuid on vähem kui õppekohti (Tartus 85 ja Tallinnas 55), täidetakse ülejäänud õppekohad  pingerea alusel. Kandideerimiseks peab punktisumma olema vähemalt 66.

**Eritingimusel kandideerimine**Õigusteaduse bakalaureuseõppe päevaõppesse võetakse eritingimusel vastu ka kandidaadid, kes on sooritanud **akadeemilise testi vähemalt 65 punktile** (kehtib 2025. aasta vastuvõtu kohta).  Medaliga lõpetamise lisapunkte vaata täpsemalt veebilehelt.

**Lisapunktid**  
TÜ õigusteaduskonna e-kursus „Õiguse alused mittejuristile“ (SVOI.TK.053) mahus 3 EAP annab kandideerijale 3 lisapunkti.

**Vastuvõtutingimused sessioonõppesse Tallinnas**

* motivatsioonikiri (50%) NB! Nõuded meie kodulehel!
* eesti keele või eesti keele teise keelena riigieksam või ainehinne lõputunnistusel (25%)
* matemaatika riigieksam või ainehinne lõputunnistusel (25%)
* õppekohad täidame pingerea alusel, õppekohti on 60

**Täpseid vastuvõtutingimusi vaata veebilehelt** [**https://ut.ee/et/oppekavad/oigusteadus**](https://ut.ee/et/oppekavad/oigusteadus)   
**Küsimuste korral** kirjuta programmijuht **Mari-Liis Lipstokile**: [mari-liis.lipstok@ut.ee](mailto:mari-liis.lipstok@ut.ee)   
Soovime edu sisseastumisel ja kohtumiseni õigusteaduskonnas!   
[www.oigus.ut.ee](http://www.oigus.ut.ee)